Ծովային իգուանա

Ծովային իգուանա, կամ գալապագոսյան ծովային իգուանա (), իգուանա, որը բնակվում է բացառապես Գալապագոսյան կղզիներում։ Ժամանակակից մողեսների մեջ ունի եզակի հնարավորություն՝ անցկացնել ժամանակի մեծ մասը ծովում։

Կենսաձև 
Ափին մողեսը տաքանում է արևից՝ քարերի վրա մնալով իր հզոր ճանկերի օգնությամբ։ Սև գունավորումը օգնում է տաք մնալ։ Ավելորդ աղը կուլ տալով սննդի հետ, դուրս է գալիս հատուկ գեղձային ծորանի օգնությամբ։

Սնունդ 
Ծովային իգուանաները սնվում են հիմնականում տեղատվության և մակընթացության ժամանակ դուրս եկած խեցգետիններով, հանելով նրանց քարերի տակից։

Լող 
Ծովային իգուանաները լողում են ալիքաձև շարժելով իրենց մարմինը։ Սուզվել նախընտրում են մակընթացության ժամանակ, երբ ջուրն ամբողջությամբ տաքացած է արևից։ Երիտասարդ կենդանիները պահվում են մակերեսային ջրում։ Մեծահասակ կենդանիները հեռանում են ափից։ Արուները ավելի են հեռանում ափից, քան էգերը։ Ջրի տակ իգուանաները կարողանում են պահել շնչառությունը 1 ժամ։ Լողալու ժամանակ թթվածնի համար նախատեսված արյունը գնում է միայն կենսական կարևոր օրգաններին։

Բացի սնունդ փնտրելուց, մողեսը կարող է սուզվել, որպեսզի պաշտպանվի գիշատիչներից կամ զովանա շոգից։

Բազմացում 
Բազմացման շրջանում էգերի մոտ հայտնվում են կարմիր հետքեր։ Այս մոզեսը պիգմենտներ ստանում է սննդի միջոցով։ Մրցակիցները պայքարում են, գլուխները շարժելով։ Էգը հավաքում է ձուն ավազի մեջ գտնվող բնում կամ հրաբխային մոխրում, առնվազն ցամաքից 300 մ հեռավորության վրա, մի քանի օր հսկում է ձվերը, իսկ հետո թողնում այն։ Ինկուբացիայի շրջանը տևում է շուրջ 95 օր։

Տարածում 
Ծովային իգուանան հանդիպում է կղզեխմբի բոլոր կզղիներում, հիմնականում ժայռոտ ափերում, աղոտ ճահիճներում և սաղարթախիտ անտառներում։ Ծովային իգուանաները ապրում են միայն Գալապագոսյան Կղզիներում՝ Հարավային Ամերիկայի ափերին։

Թշնամիներ 
Ինտրոդուկցիա (կենսաբանական) գիշատիչները, որոնցից իգուանաները գործնականում պաշտպանություն չունեն, ներառում են այնպիսի կենդանիների, որոնցից են խոզերը, շները, կատուները և առնետները։ Շները կարող են հարձակվել մեծ իգուանաների վրա, ուտել երիտասարդ իգուանաներին և նրանց ձվերը։ Դա խոչընդոտում է նրանց վերատադրմանը և գոյատևմանը։ Շատ գիշատիչներ՝ գալապագոսյան կանյուկներ, սպիտակ բուեր, ճայեր, ձկնկուլներ և օձեր, որոնք կարող են որսալ ոչ մեծ ծովային իգուանաների : Տեղի գիշատիչներից կանյուկը հավանաբար ամենակարևորն է համարվում, բայց ծովային իգուանաները ունեն հակագիշատչային դրսևորում, որը պակասեցնում է գիշատչի ազդեցությունը։ Ենթադրվում է, որ մեծ շնաձկները կարող են վնաս հանդիսանալ ափին կերակրվող իգունաների համար։ Սակայն 20 տարի դիտարկումների ընթացքում նկատվել է, որ ոչ մի հաջողակ որս չի եղել։ Հաճախ գալապագոսյան ծովային առյուծները կարող են պատահաբար շնչակտուր անել իգուանաներին, կամ էլ նրանց հետ խաղալ այնքան, մինչև նրանք սատկեն։

Ծովային իգուանաները Գալապագոսյան կղզիներում

Ծանոթագրություններ

Արտաքին հղումներ 

 
 

Խոցելի տեսակներ
Կենդանիներ այբբենական կարգով
Թեփուկավորներ
Սողուններ
Ողնաշարավորներ